สินเชื่อร้อนแรง?
ถกเถียงกันมากว่า สินเชื่อรายใหญ่ของธนาคารพาณิชย์ไทยเริ่มร้อนแรงมากและต้องสกัด
6 ก.พ. 2556

ถกเถียงกันมากว่า สินเชื่อรายใหญ่ของธนาคารพาณิชย์ไทยเริ่มร้อนแรงมากและต้องสกัด
ขณะที่ ธนาคารแห่งประเทศไทย (ธปท.) ต้องออกมาควบคุมด้วยการจำกัดการให้สินเชื่อ ลงทุน ก่อภาระผูกพัน หรือธุรกรรมลักษณะคล้ายสินเชื่อในแต่ละวันของธนาคารกับลูกหนี้รายเดียวหรือรายกลุ่มที่ไม่เกิน 25% ของเงินกองทุน 
นอกจากนี้ ยังกำหนดว่ามูลค่าธุรกรรมกับลูกหนี้ขนาดใหญ่รวมกันทั้งหมดต้องไม่เกิน 300% ของเงินกองทุน
แต่ล่าสุด ฟิทช์ เรทติ้งส์ ก็ออกมาระบุว่า การกระจุกตัวของสินเชื่อที่เพิ่มสูงขึ้นในธนาคารรายใหญ่ของไทยที่เกิดขึ้นไม่ได้ร้ายแรง
เพราะเป็นผลมาจากการซื้อและควบรวมกิจการของบริษัทขนาดใหญ่ในช่วงที่ผ่านมา น่าจะยังคงอยู่ในระดับที่บริหารจัดการได้ เนื่องจากธนาคารยังคงมีความสามารถที่จะรองรับผลขาดทุนในระดับที่ค่อนข้างดี 
อัตราส่วนสินเชื่อของลูกหนี้รายใหญ่ 20 รายแรกต่อส่วนของผู้ถือหุ้นได้ปรับตัวเพิ่มขึ้นตั้งแต่ปี 2553 ก็ใกล้เคียงกับธนาคารพาณิชย์อื่นในภูมิภาคซึ่งอยู่ที่ระดับ 100150%
ฟิทช์ เรทติ้งส์ บอกว่า การกระจุกตัวของสินเชื่อจึงมีระดับความเสี่ยงที่ยอมรับได้ 
เงินกองทุนและระดับสำรองหนี้สามารถรองรับผลกระทบได้